Tschlin

Tschlin (tudestg ed enfin l'onn 1943 uffizialmain Schleins) è ina fracziun da la vischnanca da Valsot en il . Ella è situada en il circul Ramosch dal district da l'En.

Il 1. da schaner 2013 è ella vegnida fusiunada cun l'anteriura vischnanca da Ramosch a la nova vischnanca da Valsot.

 Num dal lieu 
Il num dal lieu ch'è l'emprima giada vegnì menziunà l'onn 1351 munta oriundamain in bajetg ch'è circumdà d'in mir. 

 Vopna 
Descripziun: Sin argient (alv) in capricorn nair che stat sidretg (cun intgins tatgs cotschens) che porta in tscharesch nair. In sigil da vischnanca da l'onn 1591 mussa il capricorn sco vopna da la Lia da la Chadé. Il tscharesch è in simbol dal martiri dal sontg Blasius, dal patrun-baselgia local. 

 Geografia 
Il vitg Tschlin giascha en l'Engiadina Bassa sin 1533 m s.m., en il nord da l'En. Tar la vischnanca tutgan era la fracziun Martina cun il lieu Vinadi sco era la fracziun Strada cun Chaflur. Ils secturs principals èn l'agricultura, il sectur da servetschs (tranter auter la duana ed la guardia da cunfin) sco era la bieraria (Biera Engiadinaisa). 

 Fracziuns da la vischnanca 
FracziunNr.Nr.-BFSNPATschlin-Vitg137530017559Martina237530027559Chaflur337530037559San Niclà437530047559Strada in Engiadina537530057559Vinadi637530067559

 Populaziun 
La gronda part da la populaziun lavura en l'agricultura, il sectur da servetschs u tar la confederaziun (la duana ed la guardia da cunfin). Blers lavurants lavuran a Scuol ch'è fitg datiers. 

 Linguas 
En la vischnanca discurra la populaziun Vallader. Da l'onn 1880 enfin 1980 era la repartiziun da las linguas pli u main constanta (1880 87%; 1910 81%; 1941 84% e 1970 83% rumantschs). L'onn 2000 han anc 85% da la populaziun chapì il rumantsch ch'è anc adina la suletta lingua per l'administraziun ed la scola. Il svilup dals ultims onns sa mussà en suandanta tabella: 

 Linguas a Tschlin  Linguas  Dumbraziun da l'onn 1980  Dumbraziun da l'onn 1990  Dumbraziun da l'onn 2000 Dumber  Part  Dumber  Part  Dumber  Parttudestg  64  14,85 %  130  25,24 %  100  25,51 %rumantsch  362  83,99 %  313  60,78 %  280  71,43 %talian  4  0,93 %  33  6,41 %  3  0,77 %abitants  431  100 %  515  100 %  392  100 %

 Derivanza e naziunalitad 
Dals 431 abitants ch’abitavan l'onn 2005 a Tschlin eran 411 Svizzers. 

 Attracziuns 
La baselgia refurmada, gotic tardiva è vegnida bajegiada l'onn 1515 sin ils mirs da la baselgia veglia. Ils maletgs vid las paraids derivan dal baud 16 avel tschientaner. La funtauna da Dunna Lupa è vegnida construida l'onn 1960.

 Istorgia 
Il vitg da Tschlin è populà almain dapi il 10 avel tschientaner. L'onn 1499 èn truppas tirolaisas avanzadas a Tschlin. Duonna Lupa ha dentant pudì surmanar els per turnar. Ella ha raquintà che las truppas confederadas vegnian. En la Guerra da trent'onns ha la vischnanca gì ils onns 1621/1622 gronds donns entras truppas austriacas. L'onn 1854 è Tschlin daventà ina vischnanca independenta. La vischnanca è brischada giu prest cumplettamain l'onn 1856. 

 Traffic 
Tschlin ha ina lingia da posta Strada-Tschlin, ch'è colliada cun la lingia Scuol-Martina (-Landeck, Austria).

La Strada chantunala 27 passa per la vischnanca.

 Colliaziuns 

 La pagina uffiziala da la vischnanca da Tschlin

Categoria:Lieu en il chantun Grischun
Categoria:Anteriuras vischnancas svizras
Categoria:Valsot